Etter mange intense uker så har vi gleden av å gå live med nye bitruption. Endelig kan du registrere din egen bruker neste gang du handler. Nå vil du få full oversikt over alle transaksjonene dine og det blir mye enklere å handle når du er innlogget. Og ikke nok med det, vi setter ned prisen for å kjøpe!

Slik blir nye bitruption når du har logget inn

De viktigste endringene i korte trekk

Registrere bruker og sikre kontoen med to-faktor autentisering (2FA)

Nytt brukerpanel

Full oversikt over transaksjoner og aktive ordre

Samlet spread-pris for å kjøpe settes ned fra 4,60 % til 3,95 %, og salg endres fra 1,20 % til 1,35 %

Lagre kontonummer og adresser for digitale valutaer

Legg inn rask handel

Ny prismodell hvor vekslingskursen endelig fastsettes ved registrert betaling

Se statistikk

Legg inn handler raskt og enkelt!

Ny prismodell og lavere priser for å kjøpe

Tidligere har bitruption låst kursen på ordrene dine i det den sendes inn til oss. Fordelen med dette var at du som kunde var sikret mot svingninger og visste nøyaktig hva du ville motta. Dessverre er det noen store ulemper med en slik prismodell. Siden det kan ta timer eller dagesvis å prosessere en bankoverføring (f.eks. på grunn av helg), så oppstår det som i finans kalles en gratis opsjon. Dersom prisen stiger i perioden etter at man har sendt inn en ordre, så er vi forpliktet til å levere i henhold til dette, og det har vi alltid gjort. Problemet oppstår dersom prisen faller etter at ordren er lagt inn, og bankoverføringen ikke er prosessert. Da er det bare å slette overføringen før den blir prosessert, og heller legge inn en ny ordre til en lavere pris. Det gjør at vi blir sittende igjen med tap på en ordre som vi har forpliktet oss til å levere, men som aldri kom.

Selv om denne prismodellen har vært gunstig med tanke på forutsigbarhet, så gjør den at det prisene for kundene blir høyere enn strengt nødvendig. Vi tar derfor grep for å bli mer konkurransedyktige.

Kursen vil heretter fastsettes ved registrert betaling. Til gjengjeld setter vi ned spread-prisen på kjøp fra totalt 4,60 % til 3,95 %. Salg av digitale valutaer skal fremdeles være svært konkurransedyktig, fordi vi ønsker å bygge et lokalt volum som over tid kan hjelpe med å presse prisene ned. Vi gjør små justeringer her og pris-spread for å selge endres fra 1,2% til 1,35 %.

Gå til bitruption.

Hva synes du? Ris eller ros, alle tilbakemeldinger er velkommen. Join oss på Discord, eller følg oss på Twitter, Facebook.